"ሃኑሱ ሓፍተይ፡ ድሃይ ኩሉ ንገርኒ፡ ዝገብሮ የብለይ በጃኺ ከይሓባእኪ መን ኣሎ መን መይቱ ንገርኒ" "ኣሚናተይ ድሓን ምስ ተራኸብና ኩሉ ከነዕልለሉ ኢና፡ ናይ ዘለና ጥራይ ነዕልል" መልሲ ወይዘሮ ሃንሱ እዩ ነይሩ። 'ንለባም ኣምተሉ' ርክብ መስመር ቴሌፎን፡ መርድእ ዘይተሰምዖ ኣብ መንጎ ብኽያት ክልቲአን ስዒቡ ኣብ መንጎአን ኣባዲ ተሳኣነ። መግለጺ ስእሊ, ኣብ ዛለምበሳ ንህዝብን ሰራዊትን ኤርትራ ንምቅባል ዝተዳለዋ ኢትዮጵያውያን "ንሳምሩ የመርዕዋ ኣለኹ" መስርሕ ሂወት፡ ሓዘን ሓጎስ፡ ክብታን ለጠቕታን፡ ምውራድን ምድያብን መለለይኡ እዩ'ሞ ዕላል ክልተ መሓዙት ይቕጽል። "ኣሚናተይ፡ ሳምሩ ካብ ጽባሕ ሰንበት ሰሙን የመርዕዋ ኣለኹ፡ ኢለን ጓለይ'ውን ካብ ዓዲ እንግሊዝ ነዚ መርዓ ኢላ ትመጽእ ኣላ" ዕላል መን ኣሎ?
